
     REPUBLIKA HRVATSKA
     TRGOVAČKI SUD U OSIJEKU


R E P U B L I K A  H R V A T S K A

R J E Š E N J E


	Trgovački sud u Osijeku, po stečajnoj sutkinji Nadi Roso, u stečajnom postupku predlagatelja FINA RC Osijek, za otvaranje stečajnog postupka nad dužnikom: POSLOVNI FENIX 87 j.d.o.o. Osijek, Čvrsnička ulica 61, OIB: 99102374857, MBS: 030173974, dana 5. srpnja 2018. g.,         

    r i j e š i o   j e
	
1. OBUSTAVLJA SE stečajni postupak nad dužnikom  POSLOVNI FENIX 87 j.d.o.o. Osijek, Čvrsnička ulica 61, OIB: 99102374857, MBS: 030173974 a prijedlog FINE od 30. siječnja 2018. g. za otvaranje stečajnog postupka se odbacuje.


Obrazloženje


	Na održanom ročištu dana 5. srpnja 2018. g. za ispitivanje uvjeta za otvaranje stečajnog postupka nad dužnikom POSLOVNI FENIX 87 j.d.o.o. Osijek, Čvrsnička ulica 61, OIB: 99102374857, MBS: 030173974 privremena stečajna upraviteljica izvijestila je da je žiro račun dužnika odblokiran u cijelosti dana 21. lipnja 2018. g. te je predložila obustavu postupka a što da proizlazi iz Potvrde FINE od 21.6.2018. g. iz koje je razvidno da je stanje računa dužnika 0,00 kn (str. 20 spisa).
	Na istom ročištu nazočni ŽDO se suglasio s prijedlogom privremene stečajne upraviteljice.
Sukladno čl. 128 st. 9 Stečajnog zakona ako (NN br. 75/15 i 104/17) propisano je da ako dužnik do završetka prethodnog postupka postane sposoban za plaćanje, sud će postupak obustaviti te je valjalo sukladno citiranoj odredbi Zakona odlučiti kao u izreci.

Ujedno istim člankom propisano je da troškova provedenog postupka u tom slučaju dužan je naknaditi dužnik.



                                               U Osijeku 5. srpnja 2018. g.

Zapisničar:      
Danijela Sekulić

                                                                                  		       STEČAJNA SUTKINJA
									         Nada Roso


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
                                                                                                                                       
DNA :
1. predlagatelj – FINA RC Osijek Podružnica Osijek
1. e-ogl. pl. 
1. kal. 6.8.

